Stjórin í Vinnuhúsinum, Marita Rasmussen, og formaðurin í Maskinmeistarafelagnum, Ólavur Gunnarsson. Mynd: Vinnuhúsið Maskinmeistarafelagið gjørt semju við Føroya Arbeiðsgevarafelag Føroya Maskinmeistarafelag og Føroya Arbeiðsgevarafelag hava undirskrivað nýggjan sáttmála galdandi fyri maskinmeistarar á landi. Sáttmálin er galdandi frá 1. juni 2018 til 1. juni 2020. Semjan hevði við sær eina lønarhækking uppá 3,26% 1. juni í ár og 2,56% 1. juni 2019, umframt aðrar tillaðingar í sáttmálanum. Semjan er sostatt á sama stigi, sum semjan við arbeiðarafeløgini, sum var gjørd í mai, og var tann fyrsta í samráðingarrundini 2018-2020. Ein av broytingunum, sum gjørdar vóru í nýggja sáttmálanum, var nýtt stk. 2 um Lívstrygging/eftirlønartrygging. Í nýggja stykkinum stendur: Tey, sum hava nátt fólkapensiónsaldur, fáa ístaðin upphæddina, sum skuldi verið flutt sum eftirløn, útgoldna sum løn. Áðrenn upphæddin verður goldin, verða gjøld, sum skulu rindast samstundis sum lønin, tikin av upphæddini, soleiðis at útreiðslan hjá arbeiðsgevara verður óbroytt. Sama er galdandi fyri persónar, sumsmb. Grein 1, stk. 5 í eftirlønarlógini eru frítiknir fyri at rinda til eina føroyska eftirlønarskipan.